Komission asetus (EY) N:o 305/2002, annettu 18 päivänä helmikuuta 2002, maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 94/2002 muuttamisesta



Virallinen lehti nro L 047 , 19/02/2002 s. 0012 - 0016



Komission asetus (EY) N:o 305/2002, annettu 18 päivänä helmikuuta 2002, maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 94/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteita koskevista tiedotus- ja menekinedistämistoimista sisämarkkinoilla 19 päivänä joulukuuta 2000 annetun neuvoston asetuksen (EY) N:o 2826/2000(1) ja erityisesti sen 12 ja 16 artiklan, sekä katsoo seuraavaa: (1) Komission asetuksen (EY) N:o 94/2002(2) liitteessä I olevassa b kohdassa mainitaan tuotteet, joiden osalta voidaan toteuttaa menekinedistämistoimia, ja tällaisia tuotteita ovat myös elävät kasvit ja kukkaviljelytuotteet. Mainitun asetuksen liitteessä III ei kuitenkaan anneta suuntaviivoja kyseisen alan osalta. (2) Näin ollen on syytä vahvistaa suuntaviivat elävien kasvien ja kukkaviljelytuotteiden alalla toteutettaville toimille. (3) Suuntaviivoissa määritellään yleisesti toimien tavoitteet ja kohderyhmät, pääasialliset viestit ja käytettävät välineet, toimien kesto sekä ohjeellinen talousarvio. (4) Suuntaviivoissa otetaan huomioon markkinatilanne samoin kuin vuosina 1997-2000 toteutettujen menekinedistämistoimien arvioinnin tulokset. (5) Lisäksi useat jäsenvaltiot ovat pyytäneet mainitun asetuksen liitteessä II olevien tietojen päivittämistä, ja nämä tiedot olisi näin ollen syytä päivittää. (6) Tässä asetuksessa säädetyt toimenpiteet ovat hallintokomiteoiden maataloustuotteiden menekinedistämisestä pidetyssä yhteisessä kokouksessa antaman lausunnon mukaiset, ON ANTANUT TÄMÄN ASETUKSEN: 1 artikla Lisätään tämän asetuksen liitteen I teksti asetuksen (EY) N:o 94/2002 liitteeseen III. 2 artikla Korvataan asetuksen (EY) N:o 94/2002 liite II tämän asetuksen liitteellä II. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä helmikuuta 2002. Komission puolesta Franz Fischler Komission jäsen (1) EYVL L 328, 21.12.2000, s. 2. (2) EYVL L 17, 19.1.2002, s. 20. LIITE I ELÄVÄT KASVIT JA KUKKAVILJELYTUOTTEET 1. YLEISKATSAUS TILANTEESTA Yhteisön tuotanto joutuu kilpailemaan yhä enemmän kolmansien maiden tuotannon kanssa. Vuosina 1997-2000 toteutettujen myynninedistämiskampanjoiden arvioinnista kävi ilmi, että tuottajan ja jakelijan välisen ketjun organisaatiota olisi parannettava ja järkiperäistettävä ja kuluttajien tietoisuutta tuotteiden ominaisuuksista olisi lisättävä yhteisön tuotannon myynnin helpottamiseksi Euroopan unionissa. 2. TAVOITTEET - lisätä yhteisöstä peräisin olevien kukkien ja kasvien kysyntää, - järkiperäistää kunkin jäsenvaltion tuotannonalaa ja lisätä osapuolten tietoisuutta kaikissa tuotantovaiheissa kannustamalla ennen kaikkea ympäristöä säästäviä käytänteitä, - vahvistaa jäsenvaltioiden ammatinharjoittajien välistä kumppanuutta, mikä mahdollistaa mm. alalle ominaisten tietojen jakamisen ja tiettyjen erityistuotteiden arvostuksen kasvun. 3. PÄÄASIALLISET KOHDERYHMÄT - tuottajat, - taimitarhan hoitajat, - jakelijat, - opiskelijat, - mielipidevaikuttajat: lehtimiehet, opettajat, - kuluttajat. 4. PÄÄASIALLISET VIESTIT - eurooppalaisten tuotteiden laatu, - ympäristöä säästävät tuotantomenetelmät, - tuotteiden kestävyyttä lisäävät tekniikat, - kasvien ja kukkien lajikeyhdistelmien maksimointi. 5. PÄÄASIALLISET VÄLINEET - messut ja näyttelyt: useiden jäsenvaltioiden tuotantoa esittelevät paviljongit, - tuotannonalan ammatinharjoittajien, kuluttajien ja opiskelijoiden koulutus, - tietoisuuden lisääminen alan elinmahdollisuuksien parantamiseksi, - kuluttajille suunnattava tiedotus lehdistön kautta sekä esim. julkaisemalla luetteloita ja puutarhureiden kalentereita taikka "kuukauden kasvi" -tyyppisillä kampanjoilla; ruukkukasvien mainonta, - sähköisten tiedotusvälineiden (Internet, CD-ROM jne.) käytön lisääminen. 6. OHJELMAN KESTO Ohjelma kestää 12-36 kuukautta, ja etusijalle asetetaan ohjelmat, joissa esitetään kaikissa vaiheissa strategia ja asianmukaisesti perustellut tavoitteet. 7. OHJEELLINEN TALOUSARVIO 4 miljoonaa euroa. LIITE II LUETTELO JÄSENVALTIOIDEN TOIMIVALTAISISTA ELIMISTÄ (asetusten (EY) N:o 2702/1999 ja (EY) N:o 2826/2000 hallintoa varten) >TAULUKON PAIKKA>